Neuvoston asetus (ETY) N:o 599/91, annettu 5 päivänä maaliskuuta 1991, luottotakuun asettamisesta maataloustuotteiden ja elintarvikkeiden viennin yhteisöstä Neuvostoliittoon varmistamiseksi



Virallinen lehti nro L 067 , 14/03/1991 s. 0021 - 0022

Suomenk. erityispainos Alue 11 Nide 16 s. 0244

Ruotsink. erityispainos Alue 11 Nide 16 s. 0244



NEUVOSTON ASETUS (ETY) N:o 599/91, annettu 5 päivänä maaliskuuta 1991, luottotakuun asettamisesta maataloustuotteiden ja elintarvikkeiden viennin yhteisöstä Neuvostoliittoon varmistamiseksi EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 235 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että Neuvostoliitto on pyytänyt yhteisöä toimittamaan sille maatalous- ja elintarviketuotteita; näiden tuotteiden Neuvostoliittoon viennin helpottamiseksi olisi yhteisön myönnettävä luottotakuu kuitenkaan saattamatta vaaraan markkinasääntöjen mukaisia saatavuuden tavanomaisia edellytyksiä, ja on tarpeen säätää, että yhteisön takuu myönnetään elintarvikeviennille Neuvostoliiton pyynnöstä Neuvostoliiton ja yhteisön yritysten välisten sopimusten perusteella; on tarpeen säätää, että takuu myönnetään yksinomaan yhteisöstä peräisin olevien maataloustuotteiden ja elintarvikkeiden tuonnille, ON ANTANUT TÄMÄN ASETUKSEN: 1 artikla Otetaan käyttöön yhteisön keskipitkän aikavälin lainan takuu, jäljempänä "takuu", yhteisön maataloustuotteiden ja elintarvikkeiden Neuvostoliittoon tuonnin mahdollistamiseksi tässä asetuksessa tarkoitettujen säännösten mukaisesti. 2 artikla Takuu, joka on myönnetty takuukomission maksua vastaan, kattaa laiminlyöntitapauksessa 98 prosenttia niiden ecu-määräisten lainojen pääoman ja korkojen takaisinmaksetuista määristä, jotka liikepankkien yhteenliittymä, joka perustetaan yhteisössä maataloustuotteiden ja elintarvikkeiden ostoa ja tuontia varten yhteisön ja Neuvostoliiton välillä tehtävän sopimuksen mukaisesti, jostakomissio neuvottelee jäsenvaltioiden edustajista kootun komitean kanssa, on myöntänyt Neuvostoliitolle. Edellä tarkoitetussa sopimuksessa määrätään muun muassa ostettavien tuotteiden luettelo ja määrät sekä lainoja koskevat määräykset. Tässä sopimuksessa mainitaan myös Neuvostoliiton takeet ostettujen tuotteiden tehokkaasta jakelusta. Tämän vuoksi näiden tuotteiden jakelun valvonnasta vastaa riippumaton tarkastuselin. 3 artikla Luottoa, jonka takaisinmaksu taataan, myönnetään enintään 500 miljoona ecua enintään kolmeksi vuodeksi, ja se maksetaan takaisin kuutena tasaeränä kuuden kuukauden välein alkaen lainan nostamishetkestä. Laitos, joka pystyy kattamaan maariskin ja suorittamaan valuutan siirtoja, antaa takuun luoton maksusta ja siirtämisestä. Määräaika, jonka kuluessa laina on nostettava, on kuusi kuukautta sopimuksen 2 artiklassa määrätystä allekirjoituspäivämäärästä. Laina voidaan nostaa erinä. Erien suorittaminen riippuu siitä, miten Neuvostoliitto noudattaa mainitun sopimuksen 2 artiklan määräyksiä ja takuun myöntämiselle määrättyjä edellytyksiä. 4 artikla Takuu myönnetään vain, jos näin taatuilla luotoilla rahoitettavat kauppasopimukset koskevat yksinomaan yhteisöstä peräisin olevien maataloustuotteiden ja elintarvikkeiden ostoa ja jos näille tuotteiden toimittamiselle taataan vapaa kilpailu. Muista edellytyksistä, joiden mukaisesti takuu liikepankkien yhteenliittymälle annetaan, säädetään 6 artiklassa määritellyn menettelyn mukaisesti. Komissio sopii takuusta liikepankkien yhteenliittymän kanssa näin vahvistettuja edellytyksiä noudattaen. 5 artikla Komissio huolehtii takuusta 6 artiklassa säädetyn menettelyn mukaisesti. 6 artikla Komissiota avustaa komitea, jäljempänä "Neuvostoliiton takuukomitea", joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa näistä toimenpiteistä määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komissio ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita voidaan heti soveltaa. Jos suunnitellut toimenpiteet eivät kuitenkaan ole komitean lausunnon mukaisia, komissio toimittaa niistä viipymättä tiedon neuvostolle. Siinä tapauksessa: - komissio lykkää päättämiensä toimenpiteiden soveltamista kahdella kuukaudella näistä toimenpiteistä tiedon toimittamista koskevasta päivämäärästä laskien, - neuvosto voi päättää määräenemmistöllä asiasta toisin ensimmäisessä luetelmakohdassa säädetyssä määräajassa. 7 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 1991. Komission puolesta Puheenjohtaja J. F. POOS (1) EYVL N:o C 22, 30.1.1991, s. 9 (2) Lausunto on annettu 22 päivänä helmikuuta 1991. (3) Lausunto on annettu 30 päivänä tammikuuta 1991.